URTEAN ZEHARREKO XIX. DOMEKEA - A 

SARRERAKO OHARKIZUNA 

Egunon eta ondo etorri fedearen ospakizun honetara. 

Fedea bizi izatea ez da gauza erreza; itsaso zabalera urtetea lez da... Bildurrak, adorerik-ezak sarritan hartzen 

gaitue. Batzar honetara dei egin deuskun Jauna gure artean dago eta hauxe dinosku: "Ez izan bildurrik. Izan uste 

on, Nik munduari irabazi egin deutsof . 

Eukaristia honek berbiztu daiala gure fedea eta indartu gure itxaropena. 

"Bihotz batez alkarturik... " 

DAMU-OTOITZA 

Senideok: hurreratu gaitezan Jaungoikoagana eta agertu deioguzan geure kezkak eta pekatuak, Harek maite 
gaituala eta parkatuko deuskula jakinik: 

- Jesus Jauna, behartsuen babesle zarana. ERRUKI, JAUNA. 

- Jesus Jauna, makalen eta ezinduen indarra zarana. KRISTO, ERRUKI. 

- Jesus Jauna, pekatarien itxaropena zarana. ERRUKI, JAUNA. 

1 Erg 19, 9a. 11-13 

Elias profeteak bere herriaren sinismena makalduta ikustean, Jaungoikoa agertu jakon mendira igotea erabagi 
dau. Baina Jaungoikoa gitxien uste dauan eran agertzen jako. 

Erantzun-Salmoa: "Jaunari kanta..." 

Erm 9, 1-5 

Paulok ahaleginak egiten dihardu bere herritarren aide. Eta min hartzen dau euren herrikoa dan Jesus onartzen 
ez dabelako. 

Mt 14, 22-23 

Gaurko Ebanjelioan, Jesus, j arraitzen eutson gizataldea etxera bialdu ondoren, isiltasunean otoitz egiten 

agertuko jaku. Gero ordu batzuk, Apostoluekin bakarrik ikusiko dogu. 

Zutunik, Aleluia abestu dagigun. 

JAINKO HERRIAREN OTOITZA 

■f Senideok: egin dagigun otoitz gizon-emakume guztien aide, Jesus geugaz batera otoitzean do gul a jakinik: 

- Eleizearen aide: Gizartean daukan eginkizuna adoretsu eta pozik bete dagiala, Jesus bere ondoan daukala 

smistuz. ESKATU DEIOGUN JAUNARI. 

- Munduko gizon-emakume guztien aide: maitasun, on-egite eta solidaritza esperientzien bidez, Jaungoikoaren 

maitasun salbatzailea aurkitu dagiela. ESKATU DEIOGUN JAUNARI. 

- Meza santu hau ospatzen dihardugun guztion aide, gure etxeko eta lagunen aide: gure eguneroko bizitzan eta 

arazoetan, Jesusegan ustea jarrita, bildurrik barik aurrera egin dagigula, lagunurkoa zerbiduz eta behartsuei 

lagunduz. ESKATU DEIOGUN JAUNARI. 
I Jauna, Zuk badakizu zer behar dogun. Entzun maitasunez eta uste osoz zuzendu deutsuguzan eskariok. 
Jesukristo gure Jaunaren bitartez. Amen. 

